**Rámcová dohoda č. SE-VO1-2021/003807-001**

**na zabezpečenie podpory letovej prevádzky**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov

a podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“) (ďalej len „Dohoda“)

Zmluvné strany

**Objednávateľ:**

Názov:

**Slovenská republika**

**v zastúpení Ministerstva vnútra Slovenskej republiky**

Pribinova 2

812 72 Bratislava

V zastúpení: ............

IČO: 00 151 866

Bankové spojenie: Štátna pokladnica, Radlinského 32, 810 05 Bratislava, SR

Číslo účtu: SK78 8180 0000 0070 0018 0023

BIC/SWIFT kód: SPSRSKBA

(ďalej len „Objednávateľ“)

**a**

**Poskytovateľ:**

Názov:

Sídlo:

Štatutárny zástupca:

Splnomocnený k podpisu:

IČO:

DIČ:

IČ DPH:

Bankové spojenie:

Číslo účtu:

Tel:

Fax:

e-mail:

registrácia:

(ďalej len „Poskytovateľ“)

(Objednávateľ a Poskytovateľ ďalej spolu len „Zmluvné strany“ alebo každý samostatne aj ako „Zmluvná strana“)

**Úvodné ustanovenia**

1. Ministerstvo vnútra Slovenskej republiky ako verejný obstarávateľ podľa § 7 ods. 1 písm. a) zákona č. 343/2015 Z. z. vyhlásilo oznámením uverejnenom v Úradnom vestníku EÚ 2021/S 142-378203 zo dňa 26.07.2021 a vo Vestníku verejného obstarávania č. xxx/2021 p. č. xxxxx – MSS zo dňa xx.xx.2021 verejnú súťaž na predmet zákazky „Zabezpečenie podpory letovej prevádzky“ (ďalej len **„verejné obstarávanie“**).
2. Na základe vyhodnotenia ponúk bola ponuka Objednávateľa vybraná ako ponuka úspešného uchádzača v súlade s podmienkami uvedenými v súťažných podkladoch verejného obstarávania. Na základe tejto skutočnosti a predloženej ponuky Objednávateľa sa zmluvné strany v slobodnej vôli a v súlade so všeobecne záväznými právnymi predpismi platnými na území Slovenskej republiky rozhodli uzatvoriť túto Dohodu.
3. Objednávateľ týmto vyhlasuje, že je spôsobilý túto Dohodu uzatvoriť a plniť záväzky v nej obsiahnuté.
4. Poskytovateľ týmto vyhlasuje, že je spôsobilý túto Dohodu uzatvoriť a plniť záväzky v nej obsiahnuté.
5. Poskytovateľ týmto vyhlasuje, že je má vyškolený personál, odbornosť a oprávnenie na poskytovanie letovej podpory, zabezpečenie pozemnej obsluhy a ďalších letiskových služieb pre Objednávateľa.
6. Základným účelom tejto Dohody je v súlade s výsledkom verejného obstarávania zabezpečenie služieb, tak ako sú zadefinované v bode 1.1. a  v prílohe č. 1 tejto Dohody.

**Článok 1**

**Predmet Dohody**

* 1. Predmetom tejto Dohody je záväzok Poskytovateľa poskytnúť alebo sprostredkovať pre Objednávateľa rôzne druhy služieb súvisiace s uskutočnením letov podľa Uznesenia vlády SR č. 411/2006 o zásadách vykonávania letov lietadiel v policajných službách, ako napr. preletové a pristávacie povolenia a poplatky, rezervácia preletových a odletových slotov, tankovanie lietadla, služby na jednotlivých letiskách v rámci celého sveta (ďalej len „služby“), a to v súlade s Opisom predmetu zákazky, ktorý tvorí  prílohu č. 1 tejto Dohody a za podmienok stanovených touto Dohodou v mieste plnenia a záväzok Objednávateľa zaplatiť Poskytovateľovi za riadne a včas poskytnutú službu dohodnutú cenu podľa čl. 2 tejto Dohody a v súlade s podmienkami tejto Dohody.
  2. Zmluvné strany sa dohodli, že služby sa objednávajú pre každý jednotlivý prípad na základe písomnej žiadosti Objednávateľa, v ktorej budú špecifikované všetky detaily požadovanej služby (ďalej len „Objednávka“).
  3. Služby sa poskytujú nasledovným spôsobom:
     1. Objednávateľ v dostatočnom časovom predstihu zašle v elektronickej podobe Poskytovateľovi objednávku, na základe ktorej je Poskytovateľ povinný vypracovať a poslať minimálne tri cenové ponuky, spolu s odporúčaním na výber poskytovateľa požadovaných služieb a to na základe predchádzajúcich skúseností, respektíve povahe plánovaného letu (diplomatický/preprava národných športových reprezentantov a pod.) na konkrétne služby na danom letisku v lehote do 30 hodín odo dňa doručenia objednávky Objednávateľa. V odôvodnených prípadoch môže Poskytovateľ požiadať o predĺženie termínu zaslaním žiadosti o predĺženie Objednávateľovi, a to aj opakovane so súhlasom Objednávateľa. Predĺženie termínu platí po schválení Objednávateľom. V prípade ak nie je možné predložiť 3 cenové ponuky z dôvodu nedostatku poskytovateľov na danom letisku alebo iného relevantného dôvodu, Objednávateľ preverí opodstatnenosť nepredloženia troch ponúk.
     2. Objednávateľ posúdi cenové ponuky a následne písomne elektronicky Poskytovateľovi potvrdí alebo doplní objednávku. Poskytovateľ sa musí usilovať o zabezpečenie splnenia zmenených a doplnených požiadaviek Objednávateľa. Objednávateľ berie na vedomie, že to niekedy nemusí byť možné z dôvodu oneskoreného oznámenia.
     3. Ak Objednávateľ zašle objednávku v elektronickej podobe Poskytovateľovi v lehote do 24 hodín pred uskutočnením letu, nie je potrebné zasielať minimálne tri cenové ponuky v zmysle bodu 1.3.1. tejto Dohody.
     4. Po vzájomnom odsúhlasení objednávky oboma zmluvnými stranami zašle Poskytovateľ v elektronickej podobe vypracovanú cenovú kalkuláciu objednávky, v ktorej uvedie všetky plánované poskytované služby s uvedením ceny v štruktúre:
        1. Jednotkové ceny služieb/tovarov a letiskových poplatkov,
        2. výška POPLATKU v percentách/EUR podľa bodu 2.3 tejto Dohody,
        3. cena v EURO bez DPH s uplatnením percentuálneho/EUR POPLATKU,
        4. sadzba DPH v %,
        5. výška DPH v EUR,
        6. celková cena v EUR vrátane DPH s uplatnením percentuálneho/EUR POPLATKU,
     5. Objednávka obsahuje tieto informácie:
        1. Očakávaný dátum príletu / odletu lietadla
        2. Celý harmonogram v UTC a účel/povaha letu, úplná trasa
        3. Meno prevádzkovateľa
        4. Kód dopravcu a / alebo číslo letu
        5. Typ a usporiadanie lietadla (ak je k dispozícii)
        6. Naloženie nákladu / nákladu z bodu do bodu (ak je to relevantné)
        7. Požadované služby
        8. Platobné pokyny
     6. V prípade nečakaných udalostí, zmien v letovom pláne, zmien v počte pasažierov a pod. má oprávnený zástupca Objednávateľa na danom letisku možnosť služby zmeniť/doobjednať na mieste, a to po vzájomnej dohode s miestnym poskytovateľom služieb.

**Článok 2**

**Cena**

* 1. Maximálny finančný limit tejto Dohody je určený vo výške 7 333 000,- EUR bez DPH.
  2. Objednávateľ je povinný uhrádzať Poskytovateľovi cenu za poskytnuté služby podľa bodu 1.1 tejto Dohody poskytnuté na základe Objednávky vo výške určenej podľa Prílohy č. 2 tejto Zmluvy a príslušnú DPH podľa všeobecne záväzných právnych predpisov platných na území Slovenskej republiky (ďalej len „Cena“).
  3. Cena za služby sa skladá z celej výšky poskytnutých služieb a poplatkov na letisku s uplatnením percentuálneho/EUR poplatku. Výška príplatku/provízie za odobraté služby a poplatky na letisku je uvedená nasledovne:

2.3.1. POPLATOK za letiskové služby a poplatky na letisku je ...... %

2.3.2. POPLATOK za palivo je ...... %

2.3.3. POPLATOK za rezerváciu ubytovania pre posádku je .... EUR / osoba

2.3.4. POPLATOK za zabezpečenie preletového povolenia je .... EUR / povolenie

2.3.5. POPLATOK za sprostredkovanie služieb a komunikáciu .... EUR / cesta

* 1. Poskytovateľ si poplatky podľa bodu 2.3 tejto Dohody môže uplatniť len na faktúry z miesta poskytnutia služieb, t.j len na faktúry za služby poskytnuté priamo na danom letisku. Poskytovateľ si poplatky nemôže uplatňovať na prípadné faktúry iných poskytovateľov, ktorí by predmetné služby poskytovali ako sprostredkovatelia.
  2. Pokiaľ Poskytovateľ má vyššiu cenu paliva ako je k dispozícii na letisku, Objednávateľ si vyhradzuje právo neodobrať palivo od Poskytovateľa.
  3. Na požiadanie je Objednávateľ oprávnený dostať kópiu príslušných faktúr poskytovateľov tretích strán za letiskové služby, pozemné odbavenie, povolenia na let a pristátie, pozemnú prepravu, stravovanie a pod.
  4. Cena za vykonanie služby musí byť stanovená v mene EURO. K fakturovanej cene bude vždy pripočítaná DPH stanovená v súlade so všeobecne záväznými právnymi predpismi platnými na území Slovenskej republiky.
  5. Poskytovateľ vyhlasuje, že služby alebo ich časť poskytuje Objednávateľovi za najlepších/najvýhodnejších podmienok, aké poskytuje na relevantnom trhu.
  6. Cena za poskytnuté služby je stanovená v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.

**Článok 3**

**Doba trvania Dohody**

Táto Dohoda sa uzatvára na obdobie štyridsaťosem (48) mesiacov odo dňa nadobudnutia účinnosti tejto Dohody alebo do vyčerpania finančného limitu uvedeného v bode 2.1. tejto Dohody, podľa toho, ktorá skutočnosť nastane skôr.

**Článok 4**

**Rozsah a Miesto plnenia**

Poskytovateľ zabezpečí poskytnutie služby v rozsahu stanovenom podľa prílohy č. 1 tejto Dohody v rámci celého sveta. Objednávateľ plní túto Dohodu prostredníctvom Leteckého útvaru MV SR, Letisko M.R. Štefánika, 812 72 Bratislava, Slovenská republika.

**Článok 5**

**Práva a povinnosti Zmluvných strán**

5.1. Všetky dokumenty súvisiace s touto Dohodou a to najmä písomné objednávky, faktúry, výkazy, výdajky a pod. Zmluvné strany vypracovávajú v slovenskom, českom alebo anglickom jazyku, a tieto dokumenty musia obsahovať všetky dohodnuté a požadované údaje podľa všeobecne záväzných právnych predpisov platných na území Slovenskej republike.

5.2. Poskytovateľ je povinný:

* 1. poskytovať služby v zmysle bodu 1.1. tejto Dohody v kvalite, rozsahu, cene a v termínoch dohodnutých v tejto Dohode,
  2. zabezpečiť pre Objednávateľa službu v dohodnutej kvalite, rozsahu, cene a v termínoch, v zmysle objednávky Objednávateľa,
  3. zodpovedať za seba a za svojich zamestnancov za všetky škody spôsobené Objednávateľovi a tretím osobám vo vzťahu k tejto Dohode,
  4. odstrániť nedostatky, vady a škody, ktoré sám zapríčinil na vlastné náklady,

5.3. Objednávateľ je povinný:

1. poskytnúť Poskytovateľovi potrebnú súčinnosť pri poskytovaní služby, viesť evidenciu požadovaných dokladov súvisiacich s preberaním a odovzdávaním služby,
2. sprístupniť miesto a lietadlo pre vykonanie služby,
3. v dohodnutom termíne prevziať riadne a včas poskytnutú službu a zaplatiť Cenu za poskytnuté služby.
   1. V Prílohe č.4 tejto Dohody sú uvedené údaje o všetkých známych subdodávateľoch Poskytovateľa, ktorí sú známi v čase uzatvorenia tejto Dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
   2. Poskytovateľ je povinný Objednávateľovi písomne oznámiť akúkoľvek zmenu údajov u subdodávateľov uvedených v Prílohe č.4 tejto Dohody, a to bezodkladne.
   3. V prípade zmeny subdodávateľa je Poskytovateľ povinný najneskôr do 5 (päť) pracovných dní odo dňa zmeny subdodávateľa predložiť Objednávateľovi informácie o novom subdodávateľovi v rozsahu údajov podľa bodu 5.4. tohto článku tejto Dohody a predmety subdodávok, pričom pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Subdodávateľ podľa osobitného predpisu, ktorý podľa § 11 ods. 1 zákona č. 343/2015 Z.z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“).
   4. Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poskytovateľ zodpovedá za odbornú starostlivosť pri výberu subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
   5. Poskytovateľ vyhlasuje, že v čase uzatvorenia tejto Dohody je zapísaný v registri partnerov verejného sektora v súlade so zákonom č. 315/2016 Z. z., pokiaľ sa ho povinnosť zápisu do registra partnerov verejného sektora týka.
   6. Zamestnanci poskytovateľa, ktorí budú poskytovať služby v objektoch Objednávateľa v súlade s písomnou objednávkou sú povinní disponovať platným letiskovým identifikačným preukazom a vodičským oprávnením na pohyb po ploche letiska.

**Článok 6**

**Kvalita, záruka, zodpovednosť za vady a za škodu**

6.1. Poskytovateľ poskytne Objednávateľovi na dodané služby záruku 12 (dvanásť) mesiacov. Záručná doba začína plynúť dňom poskytnutia služieb, t.j. dňom uvedeným na Preberacom protokole alebo dodacom liste.

6.2. Na nároky Objednávateľa z vád poskytnutej služby sa vzťahujú príslušné ustanovenia Obchodného zákonníka.

6.3. Objednávateľ je povinný vady poskytnutej služby písomne oznámiť Poskytovateľovi bez zbytočného odkladu po ich zistení.

6.4. Oznámenie o vadách poskytnutej služby musí obsahovať:

a) označenie a číslo tejto Dohody, prípadne označenie a číslo písomnej objednávky vystavenej na základe tejto dohody,

b) označenie a typ reklamovanej služby,

c) číslo Preberacieho protokolu alebo dodacieho listu, resp. iné určenie času dodania služby.

6.5. Poskytovateľ sa zaväzuje odstrániť zistené vady bezplatne najneskôr do 24 hodín od momentu ich uplatnenia, tzn. od doručenia oznámenia o vadách poskytnutej služby Poskytovateľovi.

6.6. V prípade, že Objednávateľovi bude spôsobená škoda spôsobená činnosťou Poskytovateľa, Poskytovateľ sa túto škodu zaväzuje v plnom rozsahu Objednávateľovi nahradiť.

**Článok 7**

**Platobné podmienky a fakturácia**

* 1. Objednávateľ sa zaväzuje za poskytnutú službu zaplatiť Poskytovateľovi cenu podľa písomnej Objednávky na základe faktúry vystavenej Poskytovateľom. Cena za služby podľa tohto bodu, ak budú vykonané, bude fakturovaná spolu raz za mesiac.
  2. Objednávateľ neposkytne Poskytovateľovi žiaden preddavok na zrealizovanie písomnej Objednávky.
  3. Každá faktúra vystavená Poskytovateľom bude obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon č. 222/2004 Z. z.“). Neoddeliteľnou súčasťou faktúry bude originál/fotokópia Preberacieho protokolu alebo dodacieho listu potvrdeného zástupcom Objednávateľa.
  4. Lehota splatnosti faktúry je 30 (tridsať) dní odo dňa doručenia faktúry Objednávateľovi. Ak predložená faktúra nebude vystavená v súlade s touto Dohodou a/alebo písomnou Objednávkou alebo nebude spĺňať náležitosti podľa zákona č. 222/2004 Z. z., Objednávateľ ju bezodkladne vráti Poskytovateľovi na prepracovanie. Opravená faktúra je splatná do 30 (tridsať) dní odo dňa jej opätovného doručenia Objednávateľovi.
  5. Všetky faktúry budú uhrádzané výhradne bezhotovostne prevodným príkazom na účet Poskytovateľa uvedený v záhlaví tejto Dohody.
  6. Bankové spojenie Poskytovateľa uvedené na faktúre musí byť zhodné s bankovým spojením Poskytovateľa uvedeným v záhlaví tejto Dohody.
  7. Faktúra sa považuje za uhradenú dňom odpísania finančných prostriedkov z bankového účtu Objednávateľa.

**Článok 8**

**Zmluvné pokuty a sankcie**

8.1. V prípade, že Poskytovateľ neposkytne službu v súlade s Prílohou č. 1 a/alebo v súlade s písomnou Objednávkou (riadne) a v dohodnutom termíne (včas) má Objednávateľ právo požadovať za každý aj začatý deň omeškania zmluvnú pokutu vo výške 0,05 % z ceny  poskytovanej služby, s ktorou je Poskytovateľ v omeškaní. Zaplatením zmluvnej pokuty nie je dotknutý nárok Objednávateľa na náhradu škody.

8.2. V prípade omeškania Objednávateľa s úhradou faktúry, má Poskytovateľ právo od Objednávateľa za každý aj začatý deň omeškania požadovať úroky z omeškania v zákonom stanovenej výške.

8.3. V prípade omeškania Poskytovateľa s odstránením vady v lehote podľa bodu  6.5. tejto Dohody má Objednávateľ právo od Poskytovateľa požadovať za každý aj začatý deň omeškania zmluvnú pokutu vo výške 0,05 % z ceny poskytovanej služby/opravy vady, s ktorou je Poskytovateľ v omeškaní.

8.4. V prípade nevypracovania cenovej kalkulácie objednávky v dohodnutej lehote, resp. v termíne schválenom Objednávateľom podľa bodu 1.3.1. tejto Dohody, má Objednávateľ právo od Poskytovateľa požadovať za každý aj začatý deň omeškania zmluvnú pokutu vo výške 0,05 % z ceny Objednávky, s vypracovaním návrhu riešenia ktorej je Poskytovateľ v omeškaní.

**Článok 9**

**Skončenie Dohody**

9.1. Túto Dohodu je možné skončiť:

9.1.1. písomnou dohodou Zmluvných strán, a to dňom uvedeným v takejto dohode; v dohode o skončení tejto Dohody sa súčasne upravia aj nároky Zmluvných strán vzniknuté na základe alebo v súvislosti s touto Dohodou,

9.1.2. písomným odstúpením od tejto Dohody ktoroukoľvek zo Zmluvných strán,

9.1.3. písomnou výpoveďou podľa bodu 9.7. tejto Dohody.

9.2. Objednávateľ je oprávnený odstúpiť od tejto Dohody aj v prípade porušenia Dohody podstatným spôsobom. Za porušenie dohody podstatným spôsobom sa rozumie predovšetkým ak:

9.2.1. proti Poskytovateľovi sa začalo konkurzné konanie alebo reštrukturalizácia,

9.2.2. Poskytovateľ vstúpil do likvidácie,

* + 1. Poskytovateľ koná v rozpore s touto Dohodou a/alebo písomnou Objednávkou a/alebo všeobecne záväznými právnymi predpismi platnými na území Slovenskej republiky a na písomnú výzvu Objednávateľa toto konanie a jeho následky v určenej primeranej lehote neodstráni,
    2. Poskytovateľ poruší povinnosť podľa čl. 5 tejto Dohody,
    3. v čase uzavretia tejto Dohody existovali dôvod na vylúčenie Poskytovateľa pre nesplnenie podmienky účasti podľa § 32 ods.1 písm. a) zákona č. 343/2015 Z. z.,
    4. Dohoda nemala byť uzatvorená s Poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie.
  1. Poskytovateľ je oprávnený odstúpiť od tejto Dohody v prípade, ak Objednávateľ poruší túto Dohodu podstatným spôsobom. Za podstatné porušenie tejto Dohody na strane Objednávateľa sa považuje omeškanie Objednávateľa s úhradou faktúry/faktúr o viac ako šesťdesiat (60) dní po lehote ich splatnosti.
  2. Objednávateľ je oprávnený odstúpiť od tejto Dohody aj v prípade, ak Poskytovateľ nebol v čase uzatvorenia tejto Dohody zapísaný v registri partnerov verejného sektora alebo ak bol vymazaný z registra partnerov verejného sektora.
  3. Odstúpenie od Dohody musí mať písomnú formu, musí sa v ňom uviesť dôvod odstúpenia a  nadobúda účinnosť dňom jeho doručenia druhej Zmluvnej strane.
  4. Zmluvná strana, ktorá odstúpi od tejto Dohody, má právo požadovať od druhej zmluvnej strany náhradu škody, ktorá jej týmto konaním vznikla, okrem prípadov vyššej moci. Pre účely tejto Dohody sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény.
  5. Túto Dohodu môže Objednávateľ písomne vypovedať aj bez udania dôvodu s výpovednou lehotou 4 (štyri)mesiace. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená Poskytovateľovi.
  6. Podstatným porušením tejto Dohody okrem iných prípadov uvedených v tejto Dohode sa rozumie aj:
     1. ak budú zo strany Objednávateľa opakovane (viac ako trikrát a nemusí ísť o rovnakú vadu) reklamované poskytnuté služby a reklamácia bude oprávnená,
     2. ak dôjde zo strany Poskytovateľa opakovane (viac ako dvakrát) k omeškaniu s poskytnutím služieb, resp. ich časti o viac ako 14 (štrnásť) kalendárnych dní.

**Čl. 10**

**Osobitné ustanovenia**

* 1. Akákoľvek písomnosť alebo iné správy, ktoré sa doručujú v súvislosti s touto Dohodou (každá z nich ďalej ako „**Oznámenie**“) musia byť v písomnej podobe doručené:

1. osobne,
2. poštou prvou triedou s uhradeným poštovným,
3. kuriérom prostredníctvom kuriérskej spoločnosti alebo
4. elektronickou poštou na adresy, ktoré budú oznámené v súlade s týmto článkom Dohody.
   1. Oznámenie adresované Objednávateľovi bude zaslané na adresu uvedenú nižšie alebo inej osobe alebo na inú adresu, ktorú Objednávateľ priebežne písomne oznámi Poskytovateľovi v súlade s týmto článkom tejto Dohody:

Objednávateľ:

Ministerstvo vnútra Slovenskej republiky

XXXXXXXXXXX

k rukám: XXXX (vyplní Objednávateľ)

email: XXXX

* 1. Oznámenie adresované Poskytovateľovi bude zaslané na adresu uvedenú nižšie alebo inej osobe alebo na inú adresu, ktorú Poskytovateľ priebežne písomne oznámi Objednávateľovi v súlade s týmto článkom tejto Dohody:

Poskytovateľ:

XXXXXXXXXXX

k rukám: XXXX (vyplní Poskytovateľ)

email: XXXX

* 1. Oznámenie nadobúda účinnosť dňom jeho prevzatia a má sa za prevzaté:
     1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
     2. v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
     3. v čase jeho doručenia, ale najneskôr nasledujúci kalendárny deň po jeho odoslaní, pokiaľ sa doručuje prostredníctvom elektronickej pošty.
  2. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
  3. Zmluvné strany sa dohodli, že Poskytovateľ nie je oprávnený jednostranne započítať akúkoľvek svoju pohľadávku voči pohľadávkam Objednávateľa.
  4. Ak ktorékoľvek z ustanovení tejto Dohody bude považované za nezákonné, neplatné alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, také ustanovenie (alebo jeho časť) nebude v rozsahu, ktorý je neplatný tvoriť časť tejto Dohody, avšak zákonnosť, platnosť a vykonateľnosť zvyšných ustanovení Dohody zostane nedotknutá.
  5. Zmluvné strany sa dohodli, že pohľadávky vyplývajúce z tejto Dohody môžu byť postúpené na tretie osoby len s predchádzajúcim písomným súhlasom druhej zmluvnej strany.
  6. Poskytovateľ sa zaväzuje poskytnúť Objednávateľovi všetku súčinnosť nevyhnutnú na plnenie tejto Dohody a/alebo písomnej Objednávky.
  7. Zmluvné strany sa dohodli, že písomná/é Objednávka/y predložená/é na základe tejto Dohody bude/ú zodpovedať podmienkam dohodnutým v tejto Dohode, najmä s ohľadom na maximálne jednotkové ceny poskytovanej služby, výšky poskytnutej zľavy.

**Čl. 11**

**Záverečné ustanovenia a riešenie sporov**

11.1. Táto Dohoda nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR. Dohodu zverejní Objednávateľ.

* 1. Táto Dohoda môže byť doplnená alebo zmenená len písomnými, očíslovanými a zmluvnými stranami podpísanými dodatkami k tejto Dohode, ktoré sa stávajú neoddeliteľnou súčasťou tejto Dohody.
  2. Práva a povinnosti zmluvných strán výslovne neupravené touto Dohodou sa riadia ustanoveniami Obchodného zákonníka a ostatných všeobecne záväzných právnych predpisov platných v Slovenskej republike. Prípadné spory, ktoré vzniknú z tejto Dohody, sa budú zmluvné strany snažiť riešiť predovšetkým formou dohody, ktorá musí mať písomnú formu a v prípade, že sa zmluvné strany nedohodnú, budú sa riadiť slovenským právnym poriadkom a všetky spory z tejto zmluvy budú riešené vecne a miestne príslušnými súdmi SR.

11.4. Táto Dohoda je vyhotovená v piatich (5) vyhotoveniach s platnosťou originálu, pričom Poskytovateľ obdrží dve (2) vyhotovenia a Objednávateľ obdrží tri (3) vyhotovenia.

11.5. Zmluvné strany vyhlasujú, že vôľa prejavená v tejto Dohode je slobodná, vážna, bez omylu v osobe alebo predmete Dohody a že túto Dohodu neuzavreli ani v tiesni ani za nápadne nevýhodných podmienok, čo potvrdzujú podpisom tejto Dohody.

11.6. Neoddeliteľnou súčasťou tejto Dohody je:

Príloha č. 1– Opis predmetu zákazky

Príloha č. 2 – Poplatky za poskytované služby

Príloha č. 3 – Kontakty pre prevádzkové záležitosti

Príloha č. 4 – Zoznam subdodávateľov

V Bratislave dňa .......................................... V ....................... dňa: ..........................................

za Objednávateľa: za Poskytovateľa:

......................................................................... ..............................................................................

Mgr. Ján Lazar

Štátny tajomník MV SR